./data/phi0474/phi009/phi0474.phi009.perseus-lat2.xml
M. Tullius Cicero
vehementer autem pertinere ad bella				administranda quid hostes, quid socii de imperatoribus nostris existiment quis				ignorat, cum sciamus homines in tantis rebus ut aut metuant aut contemnant aut				oderint aut ament opinione non minus et fama quam				aliqua ratione certa commoveri? quod igitur nomen umquam in orbe terrarum				clarius fuit, cuius res gestae pares? de quo homine vos, id quod maxime facit				auctoritatem, tanta et tam praeclara iudicia fecistis?